Antakalnio II tvenkinys
55°11′19″ š. pl. 24°51′31″ r. ilg.﻿ / ﻿55.18861°š. pl. 24.85861°r. ilg.﻿ / 55.18861; 24.85861 Antakalnio II tvenkinys – tvenkinys Lietuvoje, Ukmergės rajone, 8 km į pietryčius nuo Ukmergės. Sudarytas užtvenkus Nasėvelos upelį (Šešuolos intakas, Siesarties baseinas) 6,3 km nuo jo žiočių. Tvenkinio ilgis iš vakarų į rytus – 1,43 km, plotis – iki 0,3 km. Altitudė 123 m. Krantai daug kur aukštoki. Šiaurinėje pakrantėje auga miškelis. Aplink kitus krantus plyti pievos ir dirbami laukai. Šalia įsikūrę Alionių ir Miliukų kaimai, Mielionių viensėdis. Tvenkinys įrengtas 1982 m.